Hej Ænder For en lille måned siden hang mit føl fast i sin ene foldkammerats dækkengjorde, da de sikkert har stejlet op af hinanden i leg. Han havde revet gjordene af dæknet og lavet en ordentlig flænge i sin ene forhov - har desværre ingen billeder fra da det lige var sket, men dyrlægen blev tilkaldt og det blev renset og bundet ind. Han blev sat på smertstillende og antibiotika, samt tilset igen ugen efter, hvor det så fint ud. Han har nu gået med forbinding der er skiftet jævnligt i denne her lille måneds tid, og så igår da jeg skal skifte ryger et stort stykke dødt hov af, og neden under er et kæmpe hul i hans lille fus. Dyrlægen kommer på kontrolbesøg igen på tirsdag, og han er ikke halt eller besværet når han går, men har nogen prøvet noget lignende og hvad blev det ophelede resultat - blev hoven pæn igen? Er jo lidt bange for at den ikke kommer til at vokse normalt igen... Lidt billeder fra igår af 'hullet'
er jeg ret sikker på at det nok skal, har set det der var værre blive pænt  MEN jeg ville straks få en smed ind over, da jeg vil tro at han vil have godt af nogle specialsko så han ikke går hen og bliver skæv i hoven og måske benet...
Der er både dyrlæge og smed ind over - de har indtil videre vurderet at der ikke skulle beslag på, men at en god gaffatape indpakning har været nok. Det kan selvfølgelig være meldingen er en anden i næste uge. Mht. skævhed i benet har han lidt af vokseværk i samme ben og er tidligere blevet røngten fotograferet da han stod skævt - det 'gode' ved den 'nye' skade er, at han har rettet sig helt op og nu står helt lige på sit ben. Men jeg er da glad for at høre, chancen for at det bliver godt igen er stor. Har bare ikke selv nogen erfaring med så store skader på hoven.
Så længe kronranden er intakt tror jeg også det bliver helt fint igen. Jeg har haft en hoppe, der trådte på sig selv med det resultat, at der også røg et pænt stort stykke hov af. Det blev helt fint efterhånden som det voksede ud. Men det tager jo desværre laaanng tid når det er hoven. Birgitte
Stakkelse lille olde-baby. Jeg har heldigvis ingen erfaringer med tilsvarende skader, men vil ønske god bedring. Jeg krydser fingre for at hoven vokser sig flot.
Avs da...... Men jeg tror nok det skal blive fint igen - bandage og holde rent. Min lavede tilbage i 2006 en "flot" skade (se evt billeder på min præsentation) - hun slog et trekantstykke af hoven og KRONranden! - dyrlægen var meget bekymret - men hesten ikke halt på noget tidspunkt - og der er ikke det mindste at se på hoven idag. Det er faktisk utroligt hvad de kan hele i hoven 
Jeg tror bestemt ikke du skal være nervøs for din følles hov, sådan nogle vokser normalt fint ud, du kan give lidt biotin, hvis du synes. Jeg ville være noget mere usikker på evt. skader den lille har fået i forbindelse med at han har hængt fast. men det er godt du har dyrlæge inde over, så det kan blive opdaget og afhjulpet i tide. jette
ikke være nervøs, vi havde en hest der skar sig på ballen.. Blodet kom derfor ikke ned til kronranden og den mistede noget hov.. Vi sørgede for ofte beskæring og efter et par år, var hoven faktisk helt normal igen..
Hej! Jeg købte for en uge siden en dejlig unghest. Han er sød, og velopdragen og generelt rigtig god mod mennesker.  Men jeg har tænkt over noget... Han slikker meget? Jeg har aldrig oplevet en hest slikke så meget på ting, som han gør.  Han slikker på min jakke, på mit ærme, på mine bukser.. ja på ALT. Først troede jeg han måske manglede en saltsten - så blev det købt med det samme. Nu går jeg og tænker på om det mon er fordi han ikke er mere end 2,5 (altså stadig lidt baby), eller om han mangler nogle vitaminer? Eller om det måske bare er fordi han lige er blevet flyttet til et nyt sted igen? Ej men altså jeg er lidt i vildrede, vil jo det bedste for ham - så prøver vitterligt at læse på ham om der er noget galt, eller han måske bare synes det er "hyggeligt" eller trygt at slikke sådan?  Nogen som har oplevet dette før?
Heste bruger munden til at "opdage" ting og til at studerer ting med når de er unge. Bla ved at nappe i tingene eller slikke på dem. - Så jo, det er typisk ungheste ting   Ville ikke være bekynret. Han spiser ikke jord eller l'rt? Så længe han ikke decideret bider i dig eller ligende så ville jeg lade ham udnersøge 
Det gør min unge hest også! Han slikker dog mest på hud, så jeg overvejde også om det var salt han manglede. Han har en saltsten, men jeg er egentlig ikke sikker på at han bruger den, så selv om han er fodret efter alle kunstens regler, ser toptrimmet og bragende godt ud på alle måder, mistænkte jeg alligevel saltmangel. Da han en dag slikkede mig i fjæset efter jeg havde svedt (meget lækkert, ja), besluttede jeg, at NU var det nok, og købte salt. Han har nu fået en teske salt hver dag i 2 uger - og han slikker stadig lystigt videre på mine hænder (og ansigt, hvis han kan komme til det), så jeg har erkendt, at det synes han bare er bragende interessant 
Min hoppe på 3 år har også flere forskellige måder at udforske nye ting på. Hun har både en tildens til at slikke, bide og skrabe med benet på ting hun ikke har set før. Så jeg ville ikke være så bekymret, hvis den ellers trives.
slikker også meget på mig. Han er en vallak på 12 og det er faktisk tiltaget med årene. Han har slikkesten og han bruger den fint, så jeg tror ikke det er salt mangel. Hvorfor han gør det, ved jeg ikke, men jeg synes det har tiltaget efter min hoppe er blevet flyttet for at blive redet her i vinter og jeg så ikke bruger helt så meget tid på ham nu han bare står og bliver god i benene igen. Så måske det er noget med kontakt??
Min selskabspony (vallak) gør det også. Har gjort det siden jeg fik ham, da han var 1½ år. Har også altid undret mig over det, men tror ikke det skyldes mangel på noget. Synes ikke at han slikker på andre ting end mennesker/tøj, så måske en form for kontakt. Han er jordens sødeste og bider aldrig.
min unghest var også en baby der skulle have alt i munden, men da hun pludselig begyndte at slikke på alt smed jeg en lille himalaya sten i hendes krybbe, og det hjalp i løbet af ca 2 dage (hun havde en stor krybbe så blev ikke tvunget til at slikke på stenen)
Har sliksten og får salt i foderet. Han slikker/bider også i alt. Han er snart syv. Det bedste i verden er hvis han kan få lov at lyne min jakke op og ned, gerne mange gange og hurtigt. Alt ryger i munden, han kan indimellem finde på at strigle på mig med en strigle i munden. Jeg tror han synes det er sjovt. Prøver at hive mit hårelastik ud af håret, bider i sømmen på mine ridebukser osv. Disse ting har jeg sagt nej til, det andet får han lov til. Mvh Heidi
Det er rart at vide at jeg ikke er den eneste, som står med en hest der slikker ufattelig meget. Altså har lidt en fornemmelse af at han synes det er hyggeligt, der er selvfølgelig grænser for hvad jeg synes han skal slikke på. Fx min skulder. Men kunne være jeg skulle prøve det med saltet. Sliksten har han jo 
Ja så er den evige mandagshest kommet tilskade igen, igen igen... I fredags er hun enten faldet eller blevet sparket på fold: Nå dyrlæge ud, smertestillende, antibiotika og forbinding. Lørdag -mandag så det rigtigt fint ud, minimal hævelse og det stoppede med at væske. benet var dog så varmt at det dampede i vinterkulden  Idag så benet så sådanne ud: Så dyrlæge ud igen og den endnu et skud pencillin med den største sprøjte han kunne grave frem. Og så lige når det går rigtigt fremad med træningen efter endt genoptræning i Januar.. Jaja, Chosen er bare lidt øm og virker ellers til at nyde alt den kvalitetstid jeg bruger med at nusse om hende. Igen. (har nok den bedst poleret hest i stalden) Da jeg har brug for lidt støtte her i endnu en skadesperiode vil jeg gerne høre fra alle de andre mandagsheste-ejere derude - Jeg ved I er der 
Ja, jeg føler ihvertfald med dig! Og det er så typisk lige at få flere sygdomstilfælde i træk. I efteråret kravlede min ud af dækkenet på folden (for første og forhåbentligt sidste gang...). Det fik hun en muskelforstræknng af, som blev bedre når hun fik lov at skridte rundt på folden. Så smed hun lige en forsko, hvilket hun altid bliver stokhalt af og så går hun ikke så meget og det var håbløst at se om hun var mest halt af det ene eller andet. Nå, men netop som det var ved at gå i sig selv og jeg kunne begynde at skridte lidt, blev hun pludselig igen halt foran. Ikke meget, men da det ikke gik væk af sig og endda blev lidt værre efter en uge fik jeg dyrlægen ud. Diagnose: lille hovbyld, så den anden forsko blev hevet af og så stod den på varme sæbebade og indpakning og boot i 5 dage. Og lige pludselig havde den været ude af arbejde i 4-5 uger og hun er en ældre dame, så det tog nogettid med genoptræning... Ak, ja, det er bare om at nyde det hver eneste dag man kommer ud til en rask hest i stalden:):) Pøj, pøj, med din, håber den kommer sig hurtigt:)
Ja jeg siger bare velkommen i klubben for mandagsheste.. min startede i november med at få et kæmpe hul i strålen som jeg ikke fandt før en dag hovrenseren forsvandt ind bag ved strålen...hm hullet var så stort at jeg kunne proppe min tommeltot ned i den. hullet var ca 3 cm dybt og gik helt op i bløddelene.. så dr dyr kom ud og sagde han skulle have vasket hov med sæbespåner hver dag og smøres med noget pencelinsalve blandet sammen med vaseline..og sidenhen behandlet med diverse midler imod sur stråle...og samtidig blev min sadel så også stjålet..godt jeg ik ved hvem der har stjålet den for jeg var bare ik i humør til det oveni.. da der på det tidspunkt var ret smattet og det ikke hjalp med at pakke hoven ind når han skulle på fold så kom han meget imod min vilje ind og stå i boksen i 1,5 uge ca..hvorefter han kom ud igen med indpakket hov..i december kom han i ridning igen, nu med bagsko på(havde indtil da kun gået med forsko).så kunne han rides uden problemer men dog skulle jeg sørge for at putte vat i hullet så flisene fra ridehusbunden ikke kom op og generede. nu er det stort set væk og jeg ville for lidt over en uge siden ha ham lukket løs i ridehallen og lege med ham..nøj hvor den så ud til at den havde kængurustylter på for han hang mere oppe under loftet end han rørte jorden og lavede en masse krumspring(jeg elskede nemlig at lege med min tidligere hoppe)..men da jeg så synes han skulle skridte af havde han lavet en skade på det ene forbens hov så det blødte...så jeg kom igang med vaskningen igen og sprayning med sårrens.så jeg har lært at han ALDRIG skal løs i hallen igen og ihverttilfælde ikke uden klokker..men opgav hurtigt at gi ham klokker på til han skulle på fold da de ikke vil gi dem på det sted han står om morgenen så han skal stå med dem om natten og han så bider dem itu...men nu er det tæt på at være helet så jeg gruer for hvad han nu finder på...men åbenbart når man er en frisk unghest på 4,5 så skal man åbenbart lave småskader hele tiden..hm og mig der bad om en nem unghest denne her gang...